title: Komisijas Īstenošanas regula (ES) 2022/799 (2022. gada 20. maijs), ar kuru labo grieķu valodas versiju Īstenošanas regulai (ES) 2020/683, ar ko īsteno Eiropas Parlamenta un Padomes Regulu (ES) 2018/858 attiecībā uz administratīvajām prasībām par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību

text:
                  23.5.2022

                  LV

                  Eiropas Savienības Oficiālais Vēstnesis

                  L 143/1

         KOMISIJAS ĪSTENOŠANAS REGULA (ES) 2022/799
         (2022. gada 20. maijs),
         ar kuru labo grieķu valodas versiju Īstenošanas regulai (ES) 2020/683, ar ko īsteno Eiropas Parlamenta un Padomes Regulu (ES) 2018/858 attiecībā uz administratīvajām prasībām par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (1), jo īpaši tās 24. panta 4. punktu, 28. panta 3. punktu un 36. panta 4. punktu,
         tā kā:

                     (1)

                     Komisijas Īstenošanas regulas (ES) 2020/683 (2) grieķu valodas versijā ir pieļauta kļūda, proti ir lietots nepareizs termins, kas atkārtojas I pielikuma 6.2.3., 6.2.3.1., 6.2.4. un 6.2.4.1. punktā, II pielikuma I daļas “A. M un N kategorija” iedaļas 6.2.3., 6.2.3.1., 6.2.4. un 6.2.4.1. punktā, II pielikuma I daļas “B. O kategorija” iedaļas 6.2.4. un 6.2.4.1. punktā, III pielikuma 1. papildinājuma iedaļu “M2 kategorijas transportlīdzekļi”, “M3 kategorijas transportlīdzekļi”, “N2 kategorijas transportlīdzekļi”, “N3 kategorijas transportlīdzekļi” 33. punktā, VIII pielikuma papildinājuma “B paraugs – 2. daļa” iedaļu “M2 kategorijas transportlīdzekļi”, “M3 kategorijas transportlīdzekļi”, “N2 kategorijas transportlīdzekļi”, “N3 kategorijas transportlīdzekļi” 33. punktā un VIII pielikuma “C2 paraugs – 2. daļa” iedaļu “M2 kategorijas transportlīdzekļi”, “M3 kategorijas transportlīdzekļi”, “N2 kategorijas transportlīdzekļi”, “N3 kategorijas transportlīdzekļi” 33. punktā, un tas maina šo noteikumu nozīmi.

                     (2)

                     Tāpēc Īstenošanas regulas (ES) 2020/683 grieķu valodas versija būtu attiecīgi jālabo. Tas neskar pārējo valodu versijas.

                     (3)

                     Šajā regulā noteiktie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos (TCMV),

               IR PIEŅĒMUSI ŠO REGULU.

            1. pants

               (Neattiecas uz latviešu valodas versiju)

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 20. maijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 151, 14.6.2018., 1. lpp.

            (2)  Komisijas Īstenošanas regula (ES) 2020/683 (2020. gada 15. aprīlis), ar ko īsteno Eiropas Parlamenta un Padomes Regulu (ES) 2018/858 attiecībā uz administratīvajām prasībām par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību (OV L 163, 26.5.2020., 1. lpp.).


title: Komisijas Īstenošanas regula (ES) 2019/1213 (2019. gada 12. jūlijs), ar ko paredz sīki izstrādātus noteikumus, kuri nodrošina vienādus nosacījumus transportlīdzekļos uzstādītu svēršanas ierīču sadarbspējas un savietojamības īstenošanai saskaņā ar Padomes Direktīvu 96/53/EK (Dokuments attiecas uz EEZ.)

text:
                  18.7.2019

                  LV

                  Eiropas Savienības Oficiālais Vēstnesis

                  L 192/1

         KOMISIJAS ĪSTENOŠANAS REGULA (ES) 2019/1213
         (2019. gada 12. jūlijs),
         ar ko paredz sīki izstrādātus noteikumus, kuri nodrošina vienādus nosacījumus transportlīdzekļos uzstādītu svēršanas ierīču sadarbspējas un savietojamības īstenošanai saskaņā ar Padomes Direktīvu 96/53/EK
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1996. gada 25. jūlija Direktīvu 96/53/EK (1) un jo īpaši tās 10.d panta 5. punktu,
         tā kā:

                     (1)

                     Transportlīdzekļos uzstādītas svēršanas ierīces ir Direktīvā 96/53/EK paredzēta iespēja, kas ļauj dalībvalstīm kontrolēt transportlīdzekļus vai transportlīdzekļu sastāvus, kuri varētu būt pārslogoti.

                     (2)

                     Lai nodrošinātu sadarbspēju, transportlīdzekļos uzstādītām svēršanas ierīcēm jāspēj jebkurā laikā no kustībā esoša transportlīdzekļa pārraidīt masas datus kompetentajām iestādēm un transportlīdzekļa vadītājam, tālab izmantojot CEN DSRC standartos definētu saskarni, kā noteikts Direktīvas 96/53/EK 10.d panta 5. punkta otrajā daļā. Tāpēc būtu jāpieņem tehniskas specifikācijas, ar kurām standartu saturu pielāgo transportlīdzekļos uzstādītu svēršanas ierīču sniegtās informācijas specifikai.

                     (3)

                     Svēršanas ierīces var uzstādīt mehāniskajos transportlīdzekļos, kā arī piekabēs un puspiekabēs. Jāgarantē dažādos transportlīdzekļos vai transportlīdzekļu sastāvos uzstādītu svēršanas ierīču savstarpēja savietojamība. Savietojamība būtu jānodrošina, īstenojot Eiropas C-ITS standartus, kā minēts deleģētajā aktā, ar ko Eiropas Parlamenta un Padomes Direktīvu 2010/40/ES (2) papildina attiecībā uz sadarbīgo intelektisko transporta sistēmu ieviešanu un izmantošanu.

                     (4)

                     Dalībvalstīm, kas svēršanas ierīču uzstādīšanu transportlīdzekļos nosaka par obligātu, vajadzētu būt iespējai atbrīvot no šā pienākuma transportlīdzekļus vai transportlīdzekļu sastāvus, kuriem nav iespējams pārsniegt maksimālo pieļaujamo masu, piemēram, piekabes vai puspiekabes, kuras īpaši konstruētas šķidrumu vai lauksaimniecības dzīvnieku pārvadāšanai.

                     (5)

                     Transportlīdzekļos uzstādītu svēršanas ierīču izmantošana izpildes nodrošināšanai var izraisīt manipulācijas mēģinājumus, kā tas notiek ar citām transportlīdzekļu sistēmām, piemēram, digitālajiem tahogrāfiem vai emisiju ierobežošanas sistēmām. Lai aizsardzību pret manipulāciju uzturētu pienācīgā līmenī, jāaizsargā saziņa starp mehānisko transportlīdzekli un piekabi vai puspiekabi. Turklāt transportlīdzekļos uzstādītas svēršanas ierīces saskaņā ar kopējiem kritērijiem būtu jāsertificē sertifikācijas struktūrai, kuru ir atzinusi Informācijas sistēmu drošības augstāko amatpersonu grupas (SOG-IS) vadības komiteja saskaņā ar “Savstarpējās atzīšanas nolīgumu par informācijas tehnoloģiju drošības izvērtējuma sertifikātiem”.

                     (6)

                     Dalībvalstīm, kuras izvēlas uzstādīt transportlīdzekļos svēršanas ierīces, būtu jānodrošina, ka šo transportlīdzekļos uzstādīto ierīču pārbaudes tiek veiktas OBW darbnīcās. Lai nodrošinātu šajā regulā paredzēto sadarbspējas noteikumu vienādu īstenošanu, minētajām darbnīcām būtu jāgarantē, ka transportlīdzekļos uzstādītās ierīces darbojas ar pienācīga līmeņa precizitāti. Minētās darbnīcas ar vajadzīgajiem pielāgojumiem var būt Eiropas Parlamenta un Padomes Direktīvā 2014/45/ES (3) minētās tehniskās apskates stacijas, Eiropas Parlamenta un Padomes Regulā (ES) Nr. 165/2014 (4) minētās darbnīcas vai jebkura cita darbnīca, kas atbilst šīs regulas prasībām. Dalībvalstīm, kuras izvēlas neieviest transportlīdzekļos uzstādītas svēršanas ierīces, pamatojoties uz Direktīvas 96/53/EK 10.d panta 1. punktu, nebūtu jāierīko minētās darbnīcas.

                     (7)

                     Pašreizējās tehnoloģijas neļauj līdz 2021. gada 27. maijam transportlīdzekļos uzstādītās svēršanas ierīcēs īstenot ne CEN DSRC, ne C-ITS saziņas standartus. Tāpēc būtu jāpieņem pakāpeniska pieeja transportlīdzekļos uzstādītu svēršanas ierīču īstenošanai, lai nozare spētu izstrādāt produktus, kas atbilst šīs regulas prasībām, jo īpaši tās II pielikumam un dažām III pielikuma prasībām. Dalībvalstīm, kuras izvēlas uzstādīt transportlīdzekļos svēršanas ierīces, līdz 2021. gada 27. maijam būtu jāsāk piemērot I un III pielikumā noteiktās prasības, kas attiecas uz 1. posmu. Būtu jāpiešķir trīs gadu papildu periods II pielikumā noteikto prasību piemērošanai un to I un III pielikumā noteikto prasību piemērošanai, kas attiecas uz 2. posmu.

                     (8)

                     Dalībvalstis var veikt īpašus pasākumus, kuru mērķis ir pieprasīt, lai transportlīdzekļi, kas kompetentajām iestādēm jāpārbauda nolūkā nodrošināt atbilstību Direktīvai 96/53/EK un kas nodoti ekspluatācijā no 2021. gada 27. maija un reģistrēti attiecīgās dalībvalsts teritorijā, būtu aprīkoti ar transportlīdzeklī uzstādītu svēršanas ierīci. Transportlīdzekļi, kas nodoti ekspluatācijā un reģistrēti pirms minētā datuma, nebūtu jāmodernizē, aprīkojot ar šādu ierīci.

                     (9)

                     Šajā regulā paredzētie pasākumi ir saskaņā ar Direktīvas 96/53/EK 10.i pantā minētās autopārvadājumu komitejas atzinumu,

               IR PIEŅĒMUSI ŠO REGULU.

            1. pants
            Darbības joma

               1.   Šajā regulā noteikti vienādi nosacījumi transportlīdzekļos vai transportlīdzekļu sastāvos uzstādītu svēršanas ierīču sadarbspējai un savietojamībai nolūkā nodrošināt atbilstību Direktīvas 96/53/EK 10.d panta 4. un 5. punktam vai prasībām par maksimālo masu satiksmei dalībvalstī, kurā transportlīdzeklis tiek izmantots.

               2.   Šo regulu nepiemēro dalībvalstīm, kuras izvēlējušās neieviest transportlīdzekļos uzstādītas svēršanas ierīces saskaņā ar Direktīvas 96/53/EK 10.d panta 1. punktu.

               3.   Dalībvalstis var pieņemt atbrīvojumu no pienākuma uzstādīt svēršanas ierīces transportlīdzekļos vai transportlīdzekļu sastāvos, kuriem to konstrukcijas vai kravas veida dēļ nav iespējams pārsniegt maksimālo pieļaujamo masu. Minētos atbrīvojumus nepamato ar transportlīdzekļa tehniski pieļaujamo maksimālo masu, ko norādījis ražotājs. Kompetentās iestādes joprojām var kontrolēt to transportlīdzekļu vai transportlīdzekļu sastāvu, kuriem piešķirts atbrīvojums, maksimālo pieļaujamo masu.

            2. pants
            Definīcijas
            Piemēro šādas definīcijas:

                        a)

                        “transportlīdzeklī uzstādīta svēršanas ierīce” (OBW) ir transportlīdzeklī esoša ierīce, kas spēj noteikt kopējo masu vai asslodzi;

                        b)

                        “kopējā masa” ir mehāniskā transportlīdzekļa un – transportlīdzekļu sastāva gadījumā – transportlīdzekļu sastāva kopējā masa, kas noteikta ar OBW, kilogramos;

                        c)

                        “asslodze” ir masa uz slogotu asi vai asu grupu, kas noteikta ar OBW, kilogramos;

                        d)

                        “aprēķinātā masa” vai “masas vērtība” ir kopējā masa vai asslodze, kilogramos;

                        e)

                        “mehāniskā transportlīdzekļa bloks” (MVU) ir OBW daļa, kas atrodas mehāniskajā transportlīdzeklī, izņemot sensorus, un spēj vākt, glabāt un apstrādāt datus un aprēķināt masas vērtību, izmantojot šos datus;

                        f)

                        “piekabes bloks” (TU) ir OBW daļa, kas atrodas piekabē vai puspiekabē, izņemot sensorus, un spēj vākt, glabāt un apstrādāt datus no piekabes vai puspiekabes ierīces un aprēķināt asslodzes vērtības, izmantojot šos datus;

                        g)

                        “transportlīdzekļa pastāvīgu maza darbības attāluma sakaru bloks” (DSRC-VU) ir Komisijas Īstenošanas regulas (ES) 2016/799 (5) I.C pielikuma 14. papildinājumā minētā “attālinātas savlaicīgas konstatēšanas iekārta”, kas spēj saņemt OWS datus no MVU vai C-ITS stacijas un nosūtīt tos REDCR;

                        h)

                        “attālinātas savlaicīgas konstatēšanas saziņas lasītājs” (REDCR) ir izpildes iestāžu turējumā esošs attālinātas savlaicīgas konstatēšanas saziņas lasītājs, kas spēj nolasīt OWS datus, kurus pārraidījis DSRC-VU. REDCR var būt tā pati ierīce, ko izmanto RTM datu nolasīšanai saskaņā ar Īstenošanas regulu (ES) 2016/799, tomēr RTM datu pārraidi un OWS datu pārraidi veic saskaņā ar atsevišķiem pieprasījumiem no REDCR;

                        i)

                        “masas dati” ir starp OBW elementiem pārraidītie jēldati, kas jāapstrādā, lai iegūtu aprēķināto masu;

                        j)

                        “transportlīdzeklī uzstādītas svēršanas sistēmas dati” (“OWS dati”) ir noteikta formāta aizsargāti dati, ko REDCR pieprasa no DSRC-VU;

                        k)

                        “sensors” ir OBW elements, kas, mērot konkrētus fiziskus parametrus, spēj ģenerēt masas datus, kurus turpmākai apstrādei izmanto MVU vai TU;

                        l)

                        “sadarbīgo intelektisko transporta sistēmu stacija” (“C-ITS stacija”) ir C-ITS stacija tā deleģētā akta nozīmē, ar ko Direktīvu 2010/40/ES papildina attiecībā uz sadarbīgo intelektisko transporta sistēmu ieviešanu un izmantošanu un kas pieņemts, pamatojoties uz minētās direktīvas 6. panta 1. punktu;

                        m)

                        “adreses piešķires fāze” ir fāze pirms elektroniskajiem sakariem starp transportlīdzekļu sastāva transportlīdzekļiem, kad katram transportlīdzeklim tiek piešķirta pozīcija;

                        n)

                        “transportlīdzekļos uzstādītu svēršanas ierīču darbnīca” (“OBW darbnīca”) ir darbnīca, kam dalībvalsts atļāvusi veikt transportlīdzekļos uzstādītu svēršanas ierīču pārbaudes.

            3. pants
            Sertifikātu politika
            Dalībvalstis nodrošina, ka ir vismaz viena galvenā sertifikācijas iestāde, priekšreģistrācijas iestāde un autorizācijas iestāde, kas saistībā ar transportlīdzekļos uzstādītām svēršanas ierīcēm spēj izpildīt funkcijas, kuras noteiktas Eiropas sadarbīgo intelektisko transporta sistēmu (C-ITS) ieviešanas un izmantošanas sertifikātu politikā, kas minēta deleģētajā aktā, ar ko Direktīvu 2010/40/ES papildina attiecībā uz sadarbīgo intelektisko transporta sistēmu ieviešanu un izmantošanu un kas pieņemts, pamatojoties uz minētās direktīvas 6. panta 1. punktu.

            4. pants
            Periodiskas pārbaudes

               1.   Transportlīdzeklī uzstādīto svēršanas ierīču periodiskas pārbaudes veic OBW darbnīcā reizi divos gados pēc to uzstādīšanas transportlīdzeklī vai transportlīdzekļu sastāvā.

               2.   Periodiskās pārbaudes veic saskaņā ar IV pielikumu.

               3.   Pārbaudēs nodrošina, ka ir izpildītas šādas prasības:

                           a)

                           transportlīdzeklī uzstādītā svēršanas ierīce uzstādīta saskaņā ar ražotāja nodrošināto dokumentāciju un ir piemērota transportlīdzeklim;

                           b)

                           transportlīdzeklī uzstādītā svēršanas ierīce darbojas pareizi un precīzi uzrāda masas vērtības;

                           c)

                           transportlīdzeklī uzstādītajai svēršanas ierīcei nav piestiprinātas manipulācijas ierīces, vai nekas neliecina, ka šādas ierīces tikušas izmantotas.

               4.   Pārbaudes beigās OBW darbnīca izdod transportlīdzeklī uzstādītās svēršanas ierīces pārbaudes ziņojumu. Ziņojuma kopiju glabā transportlīdzeklī.

               5.   Pārbaudes ziņojumā iekļauj vismaz šādu informāciju:

                           a)

                           transportlīdzekļa identifikācijas numurs (VIN numurs vai šasijas numurs);

                           b)

                           testēšanas vieta un datums;

                           c)

                           tests izturēts (jā/nē);

                           d)

                           konstatētās nepilnības, tostarp manipulācija, un to novēršanai pieņemtie pasākumi;

                           e)

                           nākamās periodiskās pārbaudes datums vai pašreizējā sertifikāta derīguma termiņš (ja šī informācija nav sniegta citādā veidā);

                           f)

                              OBW darbnīcas nosaukums, adrese un identifikācijas numurs un par pārbaudi atbildīgā inspektora paraksts vai identifikācija;

                           g)

                           periodiskajai pārbaudei izmantotās sertificētās svēršanas ierīces tipa pārbaudes sertifikāta zīme, veids, identifikācijas numurs un numurs, kā arī datums, kad veikta minētās svēršanas ierīces pēdējā verifikācija.

               6.   Pārbaudes ziņojumus glabā vismaz divus gadus pēc ziņojuma sagatavošanas, lai gan dalībvalstis var nolemt, ka pārbaudes ziņojumi šajā periodā jānosūta kompetentajai iestādei. Gadījumos, kad pārbaudes ziņojumus glabā OBW darbnīca, tā pēc kompetentās iestādes pieprasījuma dara pieejamus ziņojumus par šajā periodā veiktajām pārbaudēm un kalibrēšanu.

            5. pants

               OBW darbnīcas

               1.   Dalībvalstis apstiprina un sertificē OBW darbnīcas, kam atļauts veikt transportlīdzekļos uzstādīto svēršanas ierīču pārbaudes, un regulāri veic šo darbnīcu revīziju.

               2.   Dalībvalstis nodrošina, ka to teritorijā esošās OBW darbnīcas veic transportlīdzekļos uzstādīto svēršanas ierīču pārbaudes uzticamā veidā. Tālab dalībvalstis izveido un publicē procedūru kopumu, kas nodrošina, ka ir izpildīti šādi minimālie kritēriji:

                           a)

                              OBW darbnīcu personāls ir pienācīgi apmācīts;

                           b)

                           attiecīgo testu un uzdevumu veikšanai vajadzīgais aprīkojums ir pieejams un sertificēts saskaņā ar Eiropas Parlamenta un Padomes Direktīvu 2014/31/ES (6) vai 2014/32/ES (7);

                           c)

                           darbnīcām ir laba reputācija.

               3.   OBW darbnīcām veic šādu revīziju:

                           a)

                           vismaz reizi piecos gados uzraudzības struktūra veic revīziju par procedūrām, kas tiek piemērotas, rīkojoties ar transportlīdzekļos uzstādītām svēršanas ierīcēm. Revīzijā galvenā uzmanība tiek pievērsta Direktīvas 2014/45/ES V pielikuma 1. punktā noteiktajiem uzdevumiem un darbībām; uzraudzības struktūra atbilst minētā pielikuma 2. punktā noteiktajām prasībām;

                           b)

                           lai pārbaudītu ierīču uzstādīšanu, pārbaužu veikšanu un attiecīgā gadījumā veikto kalibrēšanu, var rīkot arī nepieteiktu tehnisko revīziju.

               4.   Dalībvalstis veic atbilstīgus pasākumus, kuru mērķis ir novērst OBW darbnīcu un pārvadājumu uzņēmumu interešu konfliktus. Jo sevišķi gadījumos, kad pastāv nopietns interešu konflikta risks, tostarp tad, ja OBW darbnīcas ir pārvadājumu uzņēmumu īpašumā, veic konkrētus papildpasākumus, kuru mērķis ir nodrošināt OBW darbnīcu atbilstību šā panta noteikumiem.

               5.   Dalībvalstu kompetentās iestādes savās tīmekļvietnēs publicē atjauninātu OBW darbnīcu sarakstu, kurā norāda vismaz šādu informāciju:

                           a)

                           darbnīcas identifikācijas numurs un darbnīcas [darbnīcu veidojošā subjekta / veidojošo subjektu] nosaukums;

                           b)

                           pasta adrese;

                           c)

                           e-pasta adrese;

                           d)

                           tālruņa numurs.

               6.   Dalībvalstu kompetentās iestādes uz laiku vai pastāvīgi atsauc to OBW darbnīcu apstiprinājumus, kuras neizpilda pienākumus saskaņā ar šo regulu.

            6. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 27. maija.
            Tomēr I pielikuma 1.4. punkta d) apakšpunktu, 5.3. un 8.1. punktu, II pielikumu un III pielikuma 3., 8.2. un 10. punktu piemēro no 2024. gada 27. maija.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 12. jūlijā

                  Komisijas vārdā –

                  priekšsēdētājs

               Jean-Claude JUNCKER

            (1)  Padomes 1996. gada 25. jūlija Direktīva 96/53/EK, ar kuru paredz noteiktu Kopienā izmantotu transportlīdzekļu maksimālos pieļaujamos gabarītus iekšzemes un starptautiskajos autopārvadājumos, kā arī šo transportlīdzekļu maksimālo pieļaujamo masu starptautiskajos autopārvadājumos (ОV L 235, 17.9.1996., 59. lpp.).

            (2)  Eiropas Parlamenta un Padomes 2010. gada 7. jūlija Direktīva 2010/40/ES par pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem (OV L 207, 6.8.2010., 1. lpp.).

            (3)  Eiropas Parlamenta un Padomes 2014. gada 3. aprīļa Direktīva 2014/45/ES par mehānisko transportlīdzekļu un to piekabju periodiskajām tehniskajām apskatēm un par Direktīvas 2009/40/EK atcelšanu (OV L 127, 29.4.2014., 51. lpp.).

            (4)  Eiropas Parlamenta un Padomes 2014. gada 4. februāra Regula (ES) Nr. 165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu (OV L 60, 28.2.2014., 1. lpp.).

            (5)  Komisijas 2016. gada 18. marta Īstenošanas regula (ES) 2016/799, ar ko īsteno Eiropas Parlamenta un Padomes Regulu (ES) Nr. 165/2014, ar kuru nosaka prasības attiecībā uz tahogrāfu un to komponentu konstrukciju, testēšanu, uzstādīšanu, darbību un remontu (OV L 139, 26.5.2016., 1. lpp.).

            (6)  Eiropas Parlamenta un Padomes 2014. gada 26. februāra Direktīva 2014/31/ES par dalībvalstu tiesību aktu saskaņošanu attiecībā uz neautomātisko svaru pieejamību tirgū (OV L 96, 29.3.2014., 107. lpp.).

            (7)  Eiropas Parlamenta un Padomes 2014. gada 26. februāra Direktīva 2014/32/ES par dalībvalstu tiesību aktu saskaņošanu attiecībā uz mērinstrumentu pieejamību tirgū (OV L 96, 29.3.2014., 149. lpp.).

            I PIELIKUMS

               VISPĀRĪGI NOTEIKUMI PAR TRANSPORTLĪDZEKĻOS UZSTĀDĪTĀM SVĒRŠANAS IERĪCĒM (OBW)

            1.   Vispārīgi noteikumi

            1.1.   Šīs regulas darbības jomā ietverti šādi OBW sistēmu veidi:

                        a)

                        dinamiska sistēma: OBW sistēma, kas masu nosaka, vācot un apstrādājot informāciju, kura iegūta no kustībā esoša transportlīdzekļa parametriem, tādiem kā paātrinājums, vilces vai bremzēšanas spēki, kuri nav pieejami, kad transportlīdzeklis ir nekustīgs;

                        b)

                        statiska sistēma: OBW sistēma, kas masu nosaka pēc informācijas, kura iegūta no nekustīga transportlīdzekļa parametriem, tādiem kā spiediens gumijas pneimoelementā.

                  1.2.   Šī regula tiek īstenota divos posmos:

                        a)

                        1. posma OBW, kas minēta 5.2. punktā;

                        b)

                        2. posma OBW, kas minēta 5.3. punktā.

                  1.3.   OBW aprēķina kopējo masu un, vajadzības gadījumā, asslodzi.
            1.4.   OBW veido šādi elementi:

                        a)

                        mehāniskā transportlīdzekļa bloks (MVU), kas atrodas mehāniskajā transportlīdzeklī;

                        b)

                        vajadzības gadījumā, TU, kas atrodas piekabē vai puspiekabē;

                        c)

                        sensori;

                        d)

                        2. posmā C-ITS stacija katrā transportlīdzeklī, kurā ir MVU vai TU.

                  1.5.   MVU vai piekabes bloku var veidot viens procesors, vai tie var būt sadalīti dažādos blokos.
            2.   Mehāniskā transportlīdzekļa bloks (MVU)

               MVU:

                        a)

                        saņem asslodzes vērtības no TU, ja tāds ir;

                        b)

                        vāc masas datus no mehāniskajā transportlīdzeklī esošajiem sensoriem;

                        c)

                        apstrādā pieejamo informāciju un aprēķina atbilstīgās masas vērtības.

                  3.   Piekabes bloks (TU)

               TU, ja tāds ir:

                        a)

                        vāc masas datus no piekabē vai puspiekabē esošajiem sensoriem, apstrādā pieejamo informāciju un aprēķina asslodzes, izmantojot minētos datus;

                        b)

                        pārsūta asslodzes vērtības mehāniskajam transportlīdzeklim.

                  4.   Masas aprēķināšana

            4.1.   Dinamiskās sistēmas pirmo masas vērtību aprēķina ne vēlāk kā 15 minūtes pēc tam, kad transportlīdzeklis uzsācis kustību uz priekšu, un turpmāk atkārtoti aprēķina ik pēc 10 minūtēm vai ātrāk.
            4.2.   Statiskās sistēmas masas vērtības aprēķina reizi minūtē, kad aizdedze ir ieslēgta un transportlīdzeklis ir nekustīgs.
            4.3.   Aprēķinātās masas izšķirtspēja ir 100 kg vai labāka.
            5.   Informācijas apmaiņa starp mehānisko transportlīdzekli un piekabēm vai puspiekabēm transportlīdzekļu sastāvā

            5.1.   Katra piekabe vai puspiekabe dara pieejamas mehāniskajam transportlīdzeklim masas vērtības, kas aprēķinātas attiecīgi saskaņā ar 5.2. vai 5.3. punktu.
            5.2.   1. posma OBW

            5.2.1.   Katrai piekabei vai puspiekabei piešķir pozīciju transportlīdzekļu sastāvā, izmantojot dinamisko adreses piešķiri, kā noteikts ISO 11992-2:2014.
            5.2.2.   Pēc adreses piešķires fāzes pabeigšanas katras piekabes vai puspiekabes TU pārsūta MVU asslodžu summu vai asslodzi saskaņā ar ISO 11992-2:2014 6.5.4.7. un 6.5.5.42. punktā norādīto aprakstu.
            5.2.3.   Ziņojumi par asslodžu summu vai asslodzi atbilst specifikācijām, kas noteiktas ISO 11992-2:2014 ziņojumu tipiem EBS22 un RGE22.
            5.2.4.   Ziņojumu formāts, maršrutēšana un vispārīgo parametru diapazoni atbilst ISO 11992-2:2014 6.1., 6.3. un 6.4. punktam.
            5.3.   2. posma OBW

            Informācijas apmaiņai starp mehānisko transportlīdzekli un vilktajām piekabēm vai puspiekabēm izmanto II pielikumā noteiktās C-ITS stacijas.
            5.4.   1. posma un 2. posma OBW vajadzībām var izmantot atšķirīgas specifikācijas ar nosacījumu, ka mehāniskajā transportlīdzeklī un piekabēs vai puspiekabēs esošās OBW ierīces ir savietojamas ar šīm specifikācijām.
            6.   Datu sagatavošana un pārsūtīšana uz DSRC-VU

               MVU 1. posmā vai mehāniskajā transportlīdzeklī esoša C-ITS stacija 2. posmā pārraida DSRC-VU modulim transportlīdzeklī uzstādītās svēršanas sistēmas (OWS) datus saskaņā ar III pielikumu.

               1. attēls

                  OBW shēmas piemērs 1. posmā transportlīdzekļu sastāvam, ko veido vilcējautomobilis un puspiekabe

            Puspiekabes
            Mehāniskā transportlīd-zekļa sensori
            Mehāniskais transportlīdzeklis
            Informācijas apmaiņa starp MVU un TU, izmantojot ISO 11992-2:2014
            TU
            DSRC-VU
            MVU
            Puspiekabes sensori

               2. attēls

                  OBW shēmas piemērs 2. posmā transportlīdzekļu sastāvam, ko veido vilcējautomobilis un puspiekabe

            TU
            C-ITS
            C-ITS
            DSRC-VU
            MVU
            7.   Transportlīdzekļa vadītājam sniegtā masas informācija

            Transportlīdzekļa vadītāju informē, vizualizējot vismaz kopējo masu.
            8.   Precizitāte

            8.1.   Aprēķinātās masas precizitāte ir ± 5 % vai lielāka gadījumā, kad transportlīdzeklis ir noslogots vairāk nekā 90 % apmērā no tā maksimālās pieļaujamās masas.
            8.2.   Neatkarīgi no 8.1. punkta 1. posma OBW precizitāte var būt ± 10 % vai lielāka.

            II PIELIKUMS

               ĪPAŠI NOTEIKUMI 2. POSMA OBW VAJADZĪBĀM

            1.   Šis pielikums attiecas tikai uz 2. posma OBW.
            2.   Mehānisko transportlīdzekli un transportlīdzekļu sastāvā esošās piekabes vai puspiekabes, kurās ir piekabes bloks (TU), aprīko ar C-ITS staciju, kas savienota ar mehāniskā transportlīdzekļa bloku (MVU) vai ar attiecīgā transportlīdzekļa TU. MVU un TU var integrēt attiecīgajās C-ITS stacijās.
            3.   MVU un TU pārraida C-ITS stacijām, ar kurām tie ir savienoti, informāciju, kas vajadzīga ziņojumu pārraidīšanai saskaņā ar šā pielikuma 4.3. punktu.

               3. attēls

               Ziņojumu plūsmas piemērs 2. posma OBW

            Piekabes vai puspie-kabes asslodzes, drošības sistēmas pārkāpums …
            Mehāniskā transpor-tlīdzekļa asslodze, ko-pējā masa, drošības sis-tēmas pārkāpums …
            Mehāniskā transportlīdzekļa OBW
            Sensors
            Sensors
            Sensora dati masas aprēķināšanai
            C-ITS stacija
            Piekabes vai puspiekabes asslodze, drošības sistēmas pārkāpums, kļūda saziņā
            C-ITS stacija
            Sensora dati masas aprēķināšanai
            TU
            MVU
            Piekabes OBW
            4.   Informācijas apmaiņa starp mehānisko transportlīdzekli un piekabi vai puspiekabi
            4.1.   Lai starp mehānisko transportlīdzekli un vilktajām piekabēm vai puspiekabēm apmainītos ar informāciju par masu, izmanto bezvadu savienojumu, kas izveidots starp mehāniskā transportlīdzekļa un piekabju vai puspiekabju C-ITS stacijām saskaņā ar standartiem EN 302 663-V1.1.1, izņemot 4.2.1. punktu, EN 302 636-4-1-V1.3.1, EN 302 636-5.1-V2.1.1 un Eiropas standartu par OBW lietojumu C-ITS vajadzībām, kuru izstrādās ETSI.
            4.2.   Ziņojumus, ar ko apmainās starp C-ITS stacijām, aizsargā, kā noteikts 5.1. punktā.
            4.3.   Starp C-ITS stacijām pārraida šādu informāciju:

                        a)

                        vilkto piekabju vai puspiekabju asslodze,

                        b)

                        ziņojumi, kas satur notikumus “kļūda OBW saziņā”: notikums “kļūda OBW saziņā” tiek izraisīts tad, ja C-ITS stacijām vairāk nekā trīs mēģinājumos neizdodas izveidot savstarpēju aizsargātu saziņu saskaņā ar 5.1. punktu,

                        c)

                        ziņojumi, kas satur notikumu “drošības sistēmas pārkāpuma mēģinājums”: notikums “drošības sistēmas pārkāpuma mēģinājums” tiek izraisīts tad, ja OBW konstatē OBW manipulācijas mēģinājumu, kā noteikts 5.2. punktā un papildinājumā.

                  4.4.   Adreses piešķires fāzē vajadzīgo ziņojumu formātu un 4.3. punktā minētās informācijas pārraidīšanai vajadzīgo ziņojumu formātu nosaka 4.1. punktā minētajā standartā par OBW lietojumu.
            5.   Drošības noteikumi
            5.1.   Droša saziņa starp C-ITS stacijām
            5.1.1.   Saziņu starp C-ITS stacijām aizsargā saskaņā ar Eiropas standartu ETSI TS 103 097-V1.3.1 un 4.1. punktā minēto Eiropas standartu par OBW lietojumu C-ITS vajadzībām.
            5.1.2.   Saskaņā ar Komisijas pieņemto Eiropas sadarbīgo intelektisko transporta sistēmu ieviešanas un izmantošanas sertifikātu politiku C-ITS stacijas saņem:

                        a)

                        no priekšreģistrācijas iestādes – priekšreģistrācijas pilnvarojumu, kas ļauj izmantot C-ITS stacijas transportlīdzeklī veiktai svēršanai;

                        b)

                        no autorizācijas iestādes – vairākas autorizācijas biļetes, kas C-ITS stacijām ļauj darboties C-ITS vidē kā daļai no OBW.

                  5.2.   Aizsardzība pret drošības sistēmas pārkāpumu mēģinājumiem
            2. posma OBW aizsardzību pret drošības sistēmas pārkāpumu mēģinājumiem īsteno saskaņā ar šā pielikuma papildinājumu.

               II PIELIKUMA PAPILDINĀJUMS

                  2. POSMA OBW DROŠĪBAS SERTIFIKĀCIJA

               1.   MVU un TU drošības sertifikāciju veic atbilstoši kopējo kritēriju shēmai. Šajā papildinājumā MVU un TU turpmāk tiek saukti par “OBW-VU”.
               2.   Drošības minimālās prasības, kuru izpilde jānodrošina attiecībā uz OBW-VU, nosaka drošības mērķī atbilstoši kopējo kritēriju shēmai.
               3.   Drošības mērķa projektu izstrādā sertificējamās ierīces ražotājs un apstiprina valsts IT drošības sertifikācijas struktūra, kas darbojas Kopīgās interpretācijas darba grupā (JIWG), kura saskaņā ar Eiropas SOGIS-MRA (Savstarpējās atzīšanas nolīgums par informācijas tehnoloģiju drošības izvērtējuma sertifikātiem) atbalsta sertifikātu savstarpēju atzīšanu.
               4.   C-ITS staciju V2X vārtejai un aparatūras drošības modulim drošības sertifikāciju veic atbilstoši V2X vārtejas un aparatūras drošības moduļa aizsardzības profiliem, ko izstrādājis Car2Car sakaru konsorcijs.
               5.   OBW-VU drošības sertifikācijas drošuma līmenis ir EAL2. Tomēr gadījumā, kad tahogrāfu izmanto kā MVU, tahogrāfam ir sertifikācija atbilstoši drošuma līmenim EAL4, kas papildināts ar drošuma komponentiem ATE_DPT.2 un AVA_VAN.5, kā noteikts Īstenošanas regulas (ES) 2016/799 I.C pielikuma 10. papildinājumā.
               6.   Aktīvi, ko aizsargā saskaņā ar drošības mērķi
               Aizsargā šādus aktīvus:

                           a)

                              OBW-VU ziņojums: jebkurš ziņojums, kuru nosūta vai saņem attiecīgais OBW-VU modulis un kurā ir masas aprēķināšanai vajadzīgā informācija.
                           Attiecīgie OBW moduļi ir tās OBW-VU aparatūras un programmatūras vienības, kuras apstrādā informāciju, kas uzbrukuma gadījumā var izraisīt kļūdu OBW veiktajos kopējās masas vai asslodzes aprēķinos.

                              OBW-VU var būt viens attiecīgais modulis, vai to var veidot dažādi attiecīgie moduļi saskaņā ar I pielikuma 1.5. punktu, un šādā gadījumā tos norāda drošības mērķī;

                           b)

                           ziņojums par masu: ziņojums, kurā norādīta OBW-VU aprēķinātā kopējā masa vai asslodze;

                           c)

                           kalibrēšanas dati: OBW-VU atmiņā ievadītā informācija OBW kalibrēšanai;

                           d)

                           audita informācija: informācija par drošības sistēmas pārkāpumu mēģinājumiem atbilstīgi šajā papildinājumā identificētajiem draudiem;

                           e)

                              OBW-VU programmatūra: programmatūra, ko OBW-VU izmanto, lai īstenotu un atbalstītu OBW funkcijas, kuras attiecas uz masas aprēķināšanu un drošības sistēmas pārkāpumu mēģinājumu konstatēšanu.

                  4. attēls

                  Piemērs: OBW-VU ziņojumi un ziņojumi par masu, kuri jāaizsargā MVU, ko veido divi attiecīgie moduļi

               1. attiecīgais modulis: saņem datus par asslodzi un aprēķina mehānis-kā transportlīdzekļa vai transportlīdzekļu sastāva kopējo masu
               2. attiecīgais modulis: saņem jēldatus no sensoriem un aprēķi-na asslodzi mehāniskā transportlīdzekļa asīm
               Ziņojums par masu: mehāniskā transportlīdzekļa asslodze
               Ziņojums par masu: mehāniskā transportlīdzekļa asslodze, kopējā masa
               Mehāniskā transportlīdzekļa OBW
               OBW ziņojums: jēldati
               MVU
               C-ITS stacija
               Sensors
               7.   Drošības mērķī identificējamie draudi
               Drošības mērķī identificē šādus draudus:

                           a)

                              T.OBW-VU_message_spoof: uzbrucējs varētu viltot OBW-VU ziņojumus, lai izraisītu kļūdu OBW-VU veiktajos kopējās masas vai asslodzes aprēķinos;

                           b)

                              T.OBW-VU_message_tamper: uzbrucējs varētu sagrozīt OBW-VU ziņojumus, lai izraisītu kļūdu OBW-VU veiktajos kopējās masas vai asslodzes aprēķinos;

                           c)

                              T.Weight_message_spoof: uzbrucējs varētu viltot ziņojumus par masu, lai mainītu OBW-VU aprēķināto masu;

                           d)

                              T.Weight_message_tamper: uzbrucējs varētu sagrozīt ziņojumus par masu, lai mainītu OBW-VU aprēķināto masu;

                           e)

                              T.Audit_spoof: uzbrucējs varētu viltot audita informācijas ziņojumus;

                           f)

                              T.Audit_tamper: uzbrucējs varētu sagrozīt audita informācijas ziņojumus;

                           g)

                              T.Calibration_tamper: uzbrucējs varētu ievadīt nepareizas kalibrēšanas datu vērtības, lai izraisītu kļūdu OBW-VU veiktajos masas aprēķinos;

                           h)

                              T.Software_tamper: uzbrucējs varētu mainīt vai aizstāt OBW-VU programmatūru, lai izraisītu parastā masas aprēķina izmaiņas;

                           i)

                              T.Stored_Data_tamper: uzbrucējs varētu censties mainīt vai dzēst attiecīgo informāciju, kas glabājas OBW-VU, tostarp audita informāciju.

                     8.   OBW-VU drošības uzdevumi ir šādi:

                           a)

                              O.Plausibility_validation: OBW-VU pārliecinās, ka informācijai ienākošajā ziņojumā, ko attiecīgais modulis saņem no sensoriem vai no cita moduļa, var ticēt, pamatojoties uz tās ticamību;

                           b)

                              O.OBW-VU_stored_information_protection: OBW-VU spēj aizsargāt saglabāto programmatūru un datus pret sagrozīšanu;

                           c)

                              O.Notification: OBW-VU spēj paziņot par drošības sistēmas pārkāpuma mēģinājumu.

                     9.   Loģiskais pamatojums

                           a)

                              T.OBW-VU_message_spoof identificē ar O.Plausibility_validation un ar O.Notification.

                           b)

                              T.OBW-VU_message_tamper identificē ar O.Plausibility_validation un ar O.Notification.

                           c)

                              T.Weight_message_spoof identificē ar O.Plausibility_validation un ar O.Notification.

                           d)

                              T.Weight_message_tamper identificē ar O.Plausibility_validation un ar O.Notification.

                           e)

                              T.Audit_spoof identificē ar O.Plausibility_validation un ar O.Notification.

                           f)

                              T.Calibration_tamper identificē ar O.Plausibility_validation un ar O.Notification.

                           g)

                              T.Software_tamper identificē ar O.OBW-VU_stored_information_protection un ar O.Notification.

                           h)

                              T.Stored_data_tamper identificē ar O.OBW-VU_stored_information_protection un ar O.Notification.

                  1. tabula

                  Drošības mērķu loģiskais pamatojums

                           O.Plausibility_validation

                           O.OBW-VU_stored_information_protection

                           O.Notification

                           T.OBW_message_spoof

                           X

                           X

                           T.OBW_message_tamper

                           X

                           X

                           T.Weight_message_spoof

                           X

                           X

                           T.Weight_message_tamper

                           X

                           X

                           T.Audit_spoof

                           X

                           X

                           T.Audit_tamper

                           X

                           X

                           T.Calibration_tamper

                           X

                           X

                           T.Software_tamper

                           X

                           X

                           T.Stored_data_tamper

                           X

                           X

            III PIELIKUMS

               DATU SAGATAVOŠANA UN INFORMĀCIJAS PĀRSŪTĪŠANA UZ REDCR

            1.   Šajā pielikumā, kas papildina Īstenošanas regulas (ES) 2016/799 I.C pielikuma 14. papildinājumu (turpmāk “14. papildinājums”), noteiktas prasības OWS datu sagatavošanai un pārsūtīšanai no mehāniskā transportlīdzekļa uz attālinātas savlaicīgas konstatēšanas saziņas lasītāju (REDCR).
            2.   Transportlīdzeklī uzstādītas svēršanas sistēmas (OWS) datu pārsūtīšana 1. posma OBW

            2.1.   OWS datus transportlīdzekļa pastāvīgu maza darbības attāluma sakaru blokam (DSRC-VU) nodrošina mehāniskā transportlīdzekļa bloks (MVU).
            2.2.   MVU:

                        2.2.1.

                        veido OWS datus no informācijas, kas saņemta no MVU un piekabes bloka (TU), atbilstīgi 6. punktā noteiktajai struktūrai;

                        2.2.2.

                        nosūta OWS datus uz DSRC-VU turpmākai pārraidīšanai uz REDCR.

               5. attēls

                  OWS datu pārraidīšana no MVU uz REDCR 1. posma OBW

            Mehāniskā transportlīdzekļa OBW
            OWS dati
            DSRC-VU
            OWS dati
            MVU
            REDCR
            3.   OWS datu pārsūtīšana 2. posma OBW

            3.1.   OWS datus DSRC-VU nodrošina mehāniskā transportlīdzekļa C-ITS stacija.

               6. attēls

                  OWS datu pārraidīšana no C-ITS stacijas uz REDCR 2. posma OBW

            C-ITS stacija mehāniskajā transportlīdzeklī
            Mehāniskā transportlīdzekļa OBW
            Aizsargāti OWS dati
            Aizsargāti OWS dati
            DSRC-VU
            REDCR
            3.2.   C-ITS stacija mehāniskajā transportlīdzeklī:

                        3.2.1.

                        veido OWS datus no informācijas, kas saņemta no MVU un C-ITS stacijām vilktajās piekabēs vai puspiekabēs, atbilstīgi 6. punktā noteiktajai struktūrai;

                        3.2.2.

                        aizsargā OWS datus, kā noteikts 8. punktā; un

                        3.2.3.

                        nosūta OWS datus uz DSRC-VU turpmākai pārraidīšanai uz REDCR.

                  4.   Datu pārsūtīšanu starp DSRC-VU un MVU (1. posmā) vai C-ITS staciju mehāniskajā transportlīdzeklī (2. posmā) īsteno, kā noteikts 14. papildinājuma 5.6. punktā, kur transportlīdzekļa bloks atkarībā no posma ir MVU vai C-ITS stacija.
            5.   Saziņa starp DSRC-VU un REDCR

            5.1.   Saziņu starp DSRC-VU un REDCR veic, izmantojot CEN DSRC standartos EN 12253, EN 12795, EN 12834, EN 13372 un ISO 14906 definēto saskarni, kā minēts Padomes Direktīvā 96/53/EK.
            5.2.   Transakcijas protokols OWS datu lejupielādei 5,8 GHz DSRC saskarnes saitē ir tas pats, kas izmantots RTM datiem 14. papildinājuma 5.4.1. punktā, un vienīgā atšķirība ir tā, ka objekta identifikators, kas saistīts ar TARV standartu, norāda uz standarta ISO 15638 (TARV) 20. daļu, kura attiecas uz WOB/OWS.
            5.3.   OWS transakcijai izmanto tās pašas komandas, kas 14. papildinājuma 5.4.2. punktā noteiktas RTM transakcijai.
            5.4.   Pieprasīšanas komandu sekvence OWS datiem ir tā pati, kas 14. papildinājuma 5.4.3. punktā noteikta RTM datiem.
            5.5.   Datu pārsūtīšanas mehānisms un DSRC transakcijas apraksts ir tas pats, kas noteikts 14. papildinājuma 5.4.6. un 5.4.7. punktā. Tomēr transportlīdzekļa pakalpojumu tabulu pielāgo OWS datu pārraidīšanai. Tāpēc Rtm-ContextMark aizstāj ar Ows-ContextMark, kur objekta identifikators norāda uz standarta ISO 15638 (TARV) 20. daļu, kura attiecas uz WOB/OWS.
            5.6.   DSRC fiziskās saskarnes parametri ir tie paši, kas noteikti 14. papildinājuma 5.3. punktā.
            6.   Datu struktūra
            Turpmāk ir norādīta ASN.1 moduļa definīcija DSRC datiem OWS lietojumā.

            7.   OWS datu elementi, veiktās darbības un definīcijas

               OWS datus aprēķina MVU (1. posmā) vai C-ITS stacija mehāniskajā transportlīdzeklī (2. posmā) atbilstīgi 1. tabulai.

               1. tabula

                  OWS datu elementi, veiktās darbības un definīcijas

                           OWSData elements

                        Darbība, ko veic C-ITS stacija mehāniskajā transportlīdzeklī

                        Piezīmes

                        Datu ASN.1 definīcija

                           OWS1

                        Kopējā masa

                        Ģenerē vesela skaitļa vērtību

                        Pēdējā izmērītā kopējā masa

                           recordedWeight

                           INTEGER (0..65535),

                           OWS2

                        Tehniski pieļaujamā maksimālā masa

                        Ģenerē vesela skaitļa vērtību

                        Tehniski pieļaujamā maksimālā masa, ko norādījis ražotājs

                           maximumTechnicalWeight

                           INTEGER (0..65535)

                           OWS3

                        Transportlīdzekļa asu konfigurācija

                        Ģenerē 4 oktetu virkni

                        Asu konfigurācija

                           axlesConfiguration

                           OCTET STRING SIZE (4),

                           OWS4

                        Asslodze

                        Ģenerē 26 oktetu virkni

                        Masa uz ass

                           axlesRecordedWeight

                           OCTET STRING SIZE (26),

                           OWS5

                        Kopējās masas reģistrācijas laiks

                        Ģenerē vesela skaitļa vērtību

                           OWS2 vērtību iestata kā laiku, kad reģistrēta pašreizējā kopējā masa

                        Pašreizējās reģistrētās masas laikspiedols

                           tp15638Timestamp

                           INTEGER (0..4294967295),

                           OWS6

                        Kļūda DSRC saziņā

                        Ģenerē Būla vērtību
                        Mainīgajam tp15638DSRCcommunicationError piešķir vērtību TRUE, ja OBW pēdējās 30 dienās saskārusies ar vismaz vienu notikumu “kļūda saziņā ar DSRC-VU”
                        CITĀDI, ja pēdējās 30 dienās nav bijis notikumu, piešķir vērtību FALSE

                           1 (TRUE) norāda uz kļūdu saziņā starp OBW un DSRC-VU pēdējās 30 dienās

                           tp15638DSRCcommunicationError,

                           BOOLEAN,

                           OWS7

                        Kļūda OBW saziņā

                        Ģenerē Būla vērtību
                        Mainīgajam tp15638CommunicationError piešķir vērtību TRUE, ja OBW iekšējā saziņā pēdējās 30 dienās saskārusies ar vismaz vienu notikumu “kļūda OBW saziņā”
                        CITĀDI, ja pēdējās 30 dienās nav bijis notikumu, piešķir vērtību FALSE

                           1 (TRUE) norāda uz kļūdu OBW iekšējā saziņā pēdējās 30 dienās

                           tp15638OBWCommunicationError,

                           BOOLEAN,

                           OWS8

                        Drošības sistēmas pārkāpuma mēģinājums

                        Ģenerē Būla vērtību
                        Mainīgajam tp15638SecurityBreachAttempt piešķir vērtību TRUE, ja OBW pēdējos 2 gados reģistrējusi vismaz vienu notikumu “drošības sistēmas pārkāpuma mēģinājums”
                        CITĀDI, ja pēdējos 2 gados nav bijis notikumu “drošības sistēmas pārkāpuma mēģinājums”, piešķir vērtību FALSE

                           1 (TRUE) norāda uz OBW drošības sistēmas pārkāpuma mēģinājumu pēdējos 2 gados

                           tp15638SecurityBreachAttempt

                           BOOLEAN,

                  kur:

                        a)

                           recordedWeight ir transportlīdzekļa vai transportlīdzekļu sastāva kopējā izmērītā masa ar 10 kg izšķirtspēju, kā noteikts EN ISO 14906. Piemēram, vērtība “2 500” nozīmē masu “25 tonnas”;

                        b)

                           axlesConfiguration ir transportlīdzekļa vai transportlīdzekļu sastāva konfigurācija, izteikta asu skaitā.
                        Konfigurāciju nosaka pēc 20 bitu maskas (paplašināta no EN ISO 14906).
                        2 bitu maska attiecas uz ass konfigurāciju šādā formātā:

                                    —

                                    vērtība 00B nozīmē, ka vērtība ir “nav pieejams”, jo transportlīdzeklim nav tāda aprīkojuma, ar ko varētu uzņemt masu uz ass,

                                    —

                                    vērtība 01B nozīmē, ka ass nav,

                                    —

                                    vērtība 10B nozīmē, ka ass ir un ka masa ir aprēķināta un uzņemta, un tā ir norādīta laukā axlesRecordedWeight,

                                    —

                                    vērtība 11B ir rezervēta turpmākiem izmantojumiem.

                              Pēdējie 6 biti ir rezervēti turpmākiem izmantojumiem.

                           2. tabula

                           Bitu sadalījums OWS2 vajadzībām

                                    Asu skaits

                                    Asu skaits vilcējam

                                    Asu skaits piekabei

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                    00/01/10/11

                                       RFU

                                    (6 biti)

                        c)

                           axlesRecordedWeight ir par katru asi reģistrētā īpatnējā masa ar 10 kg izšķirtspēju. Katrai asij izmanto divus oktetus. Piemēram, vērtība “150” nozīmē masu “1 500 kg”;

                        d)

                           maximumTechnicalWeight ir transportlīdzekļa vai transportlīdzekļu sastāva tehniski pieļaujamā maksimālā masa, ko norādījis ražotājs. Šo vērtību nodrošina tikai 2. posmā. 1. posmā piešķir vērtību 0.

                  8.   OWS datu parakstīšana
            8.1.   OWS dati 1. posmā netiek parakstīti; OWS datus no MVU uz DSRC-VU pārsūta vienkāršā tekstā.
            8.2.   OWS datus 2. posmā paraksta mehāniskā transportlīdzekļa C-ITS stacijā, un no tās datus pārsūta uz DSRC-VU saskaņā ar šādiem noteikumiem.

                        8.2.1.

                        Aizsargāto datu struktūru veido, kā noteikts ETSI TS 103 097-V1.3.1. 5.1. un 5.2. punktā.

                        8.2.2.

                        ETSI TS 103 097-V1.3.1. 5.2. punktā minētajam tipam SignedData ir šādi ierobežojumi:

                                    a)

                                    tipu HashAlgorithm iestata kā sha256;

                                    b)

                                    tipu SignerIdentifier iestata kā digest;

                                    c)

                                    tips SignedDataPayload ir OWS dati, kā noteikts 7. punktā;

                                    d)

                                    tipu HeaderInfo ierobežo, lai tam būtu šādas drošības galvenes:

                                                —

                                                komponentu psid iestata vienādu ar “0”,

                                                —

                                                komponents generationTime, kā noteikts IEEE Std 1609.2,

                                                —

                                                komponenta expiryTime nav,

                                                —

                                                komponenta generationLocation nav,

                                                —

                                                komponenta p2pcdLearningRequest nav,

                                                —

                                                komponenta missingCrlIdentifier nav,

                                                —

                                                komponenta encryptionKey nav,

                                                —

                                                komponenta inlineP2pcdRequest nav,

                                                —

                                                komponenta requestedCertificate nav.

                        8.2.3.

                        Turpmāk ir norādīta ASN.1 moduļa definīcija tipam Signature.

                        8.2.4.

                        Parakstīšanas sertifikāts ir sertifikāts autorizācijas biļetē, ko C-ITS stacija izmanto transakcijai starp C-ITS staciju un REDCR saskaņā ar ETSI TS 103 097-V1.3.1. 6. punktu

                        8.2.5.

                        Kad REDCR saņem ziņojumu, tas pārbauda sertifikātu un minētajā sertifikātā iekļauto publisko atslēgu izmanto OWS datu paraksta nolasīšanai.

                  9.   OWS datu lietojuma protokols un kļūdu apstrāde ir tie paši, kas noteikti 14. papildinājuma 5.6.2. un 5.7. punktā.
            10.   OWS datus 2. posmā var arī nodot tieši izpildiestādes REDCR, tam izmantojot C-ITS staciju mehāniskajā transportlīdzeklī, nevis DSRC-VU. Šādā gadījumā REDCR arī būs C-ITS stacija.

            IV PIELIKUMS

               PERIODISKAS PĀRBAUDES

            1.   Transportlīdzekļos uzstādītām svēršanas ierīcēm (OBW) veic periodiskas pārbaudes, sverot transportlīdzekli vai transportlīdzekļu sastāvu uz sertificētām svēršanas ierīcēm saskaņā ar šīs regulas 5. panta 2. punkta b) apakšpunktu, piemēram, uz pārvietojamiem svēršanas paliktņiem vai svēršanas platformas.
            2.   Pārbaudes jāveic šādiem transportlīdzekļiem:

                        a)

                        mehāniskajiem transportlīdzekļiem;

                        b)

                        piekabēm un puspiekabēm, kurās ir piekabes bloks (TU).

                  3.   Piekabēm un puspiekabēm, kurām saskaņā ar 2. punktu jāveic pārbaudes, pārbaudi veic, kad tās savienotas ar mehānisko transportlīdzekli. Mehāniskajiem transportlīdzekļiem, kas paredzēti puspiekabju vilkšanai, pārbaudi veic, kad tie savienoti ar puspiekabi.
            4.   Periodiskās pārbaudes ietver:

                        a)

                        testēšanu trīs slodzes režīmos, ko veic divus gadus pēc transportlīdzekļa reģistrācijas un pēc tam reizi četros gados;

                        b)

                        testēšanu vienā slodzes režīmā, ko veic divus gadus pēc pirmās testēšanas trīs slodzes režīmos un pēc tam reizi četros gados.

               3. tabula

               Periodisko pārbaužu veikšanas secība

                        Tests

                        Trīs slodzes

                        Viena slodze

                        Trīs slodzes

                        Viena slodze

                        Trīs slodzes

                        Viena slodze

                        Trīs slodzes

                        …

                        Gadi pēc transportlīdzekļa reģistrācijas datuma

                        2

                        4

                        6

                        8

                        10

                        12

                        14

                        …

                  5.   Testēšana trīs slodzes režīmos
            Testēšanu trīs slodzes režīmos veic, noslogojot transportlīdzekli ar trīs dažādām slodzēm, kuru vērtības aprēķina šādi:

                        a)

                        slodze no 45 % līdz 55 % no transportlīdzekļa tehniski pieļaujamās maksimālās masas;

                        b)

                        slodze no 65 % līdz 75 % no transportlīdzekļa tehniski pieļaujamās maksimālās masas;

                        c)

                        slodze no 90 % līdz 100 % no transportlīdzekļa tehniski pieļaujamās maksimālās masas.

                  6.   Testēšanu vienā slodzes režīmā veic, noslogojot transportlīdzekli ar slodzi, kas ir vismaz 90 % no transportlīdzekļa tehniski pieļaujamās maksimālās masas.
            7.   Piekabēm un puspiekabēm, kurās ir TU, un mehāniskajiem transportlīdzekļiem, kas paredzēti puspiekabes vilkšanai, 5. un 6. punktā norādītās slodzes aprēķina, ņemot vērā transportlīdzekļu sastāva tehniski pieļaujamo maksimālo masu.
            8.   Īpaši noteikumi dinamiskajām OBW

            8.1.   Ja transportlīdzekļa vai transportlīdzekļu sastāva tehniski pieļaujamā maksimālā masa pārsniedz maksimālo pieļaujamo masu, 5. un 6. punktā norādītās slodzes aprēķina, ņemot vērā maksimālo pieļaujamo masu.
            8.2.   Lai no OBW iegūtu slodzes vērtību, ar transportlīdzekli vai transportlīdzekļu sastāvu brauc noteiktu attālumu konkrētos apstākļos, ko nosaka ražotāja norādījumos.
            9.   Uzskata, ka pārbaude nav izturēta, ja:

                        a)

                           OBW vizualizētā slodzes vērtība, kas atbilst 5. punkta c) apakšpunktā minētajai slodzei no 90 % līdz 100 % no tehniski pieļaujamās maksimālās masas, nesaskan ar vērtībām, kas izmērītas ar sertificētu svēršanas ierīci, I pielikuma 8. punktā noteiktajā precizitātes līmenī;

                        b)

                           OBW vizualizētās slodzes vērtības, kas atbilst 5. punkta a) un b) apakšpunktā minētajām slodzēm no 45 % līdz 55 % un no 65 % līdz 75 % no tehniski pieļaujamās maksimālās masas, nesaskan ar vērtībām, kas izmērītas ar sertificētu svēršanas ierīci ar ± 15 % precizitāti.

                  10.   Ja pārbaude nav izturēta, veic jaunu OBW pārbaudi ne vēlāk kā divus mēnešus pēc iepriekšējās pārbaudes.
            11.   Periodisko pārbaužu elastīguma iespējas
            Lai vienkāršotu periodisko pārbaužu veikšanu konkrētiem transportlīdzekļu tipiem un lai mazinātu periodisko pārbaužu ietekmi uz transportlīdzekļu vadītāju un kravu autopārvadātāju ikdienas darbu, dalībvalstis var apsvērt turpmāk norādīto elastīguma iespēju piemērošanu savā teritorijā reģistrētajiem transportlīdzekļiem:

                        a)

                        5. punktā minētās trīs slodžu vērtības var iegūt trīs mēnešu laikā;

                        b)

                        transportlīdzekļa faktisko svēršanu var veikt ar sertificētām svēršanas ierīcēm, kuras nav šīs regulas 5. pantā minēto OBW darbnīcu telpās, ar nosacījumu, ka svēršanu uzrauga OBW darbnīcas darbinieks. Transportlīdzekļa īpašnieks sniedz OBW darbnīcai pierādījumu tam, ka svēršana veikta ar sertificētu svēršanas ierīci;

                        c)

                        transportlīdzekļiem vai transportlīdzekļu sastāviem, kuru īpašā konfigurācija tehniski neļauj tiem pārsniegt maksimālo pieļaujamo masu parastos izmantošanas apstākļos (piemēram, autocisternām), 5. un 6. punktā minētajām slodzēm var būt citas vērtības; testēšanā trīs slodzes režīmos starpība starp divām secīgām slodzēm ir vismaz 15 % no maksimālās pieļaujamās masas.


title: Komisijas Īstenošanas regula (ES) 2019/1927 (2019. gada 19. novembris) par atkāpēm no Brīvās tirdzniecības nolīgumā starp Eiropas Savienību un Singapūras Republiku paredzētajiem noteikumiem par noteiktas izcelsmes ražojumiem, kurus gada kvotu robežās piemēro konkrētiem ražojumiem no Singapūras

text:
                  20.11.2019

                  LV

                  Eiropas Savienības Oficiālais Vēstnesis

                  L 299/45

         KOMISIJAS ĪSTENOŠANAS REGULA (ES) 2019/1927
         (2019. gada 19. novembris)
         par atkāpēm no Brīvās tirdzniecības nolīgumā starp Eiropas Savienību un Singapūras Republiku paredzētajiem noteikumiem par “noteiktas izcelsmes ražojumiem”, kurus gada kvotu robežās piemēro konkrētiem ražojumiem no Singapūras
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 58. panta 1. punktu,
         tā kā:

                     (1)

                     Saskaņā ar Padomes Lēmumu (ES) 2018/1599 (2) Brīvās tirdzniecības nolīgums starp Eiropas Savienību un Singapūras Republiku tika parakstīts 2018. gada 19. oktobrī. Minētā nolīguma (“nolīgums”) noslēgšana Savienības vārdā tika apstiprināta ar Padomes Lēmumu (ES) 2019/1875 (3).

                     (2)

                     Nolīguma 1. protokols attiecas uz jēdziena “noteiktas izcelsmes ražojumi” definīciju un administratīvās sadarbības metodēm. Minētā protokola B pielikumā noteikts tādu apstrādes vai pārstrādes darbību saraksts, kas jāveic attiecībā uz nenoteiktas izcelsmes materiāliem, lai izgatavotais ražojums varētu iegūt noteiktas izcelsmes statusu. Minētā pielikuma papildinājumā (“B a) pielikums”) noteikti alternatīvi noteikumi, kurus B pielikumā paredzēto noteikumu vietā var piemērot konkrētiem ražojumiem, ko var uzskatīt par Singapūras izcelsmes ražojumiem, taču minētos alternatīvos noteikumus var izmantot tikai gada kvotas robežās.

                     (3)

                     Ražojumus, kuriem piemēro B a) pielikumā paredzētos alternatīvos noteikumus, var importēt Savienībā ar noteikumu, ka tie atbilst B a) pielikumā paredzētajiem noteikumiem.

                     (4)

                     B a) pielikumā noteiktās gada kvotas būtu jāpārvalda saskaņā ar Komisijas Īstenošanas regulā (ES) 2015/2447 (4) izklāstītajiem noteikumiem par tarifu kvotu pārvaldību, pamatojoties uz to datumu hronoloģisko secību, kuros pieņemtas muitas deklarācijas par preču laišanu brīvā apgrozībā.

                     (5)

                     Attiecīgajā paziņojumā, kas publicēts Eiropas Savienības Oficiālajā Vēstnesī (5), paredzēts, ka nolīgumam jāstājas spēkā 2019. gada 21. novembrī. Lai nodrošinātu B a) pielikumā noteikto izcelsmes kvotu efektīvu pārvaldību un savlaicīgu piemērošanu, šī regula būtu jāpiemēro no iepriekš minētās dienas, lai ieinteresētajām personām dotu pietiekamu laiku sagatavoties šīs regulas piemērošanai.

                     (6)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Brīvās tirdzniecības nolīguma starp Eiropas Savienību un Singapūras Republiku 1. protokola (“1. protokols”) B a) pielikumā noteiktās atkāpes attiecībā uz šīs regulas pielikumā minētajiem ražojumiem piemēro šīs regulas pielikumā paredzēto kvotu robežās.

            2. pants
            Šīs regulas pielikumā noteiktās kvotas pārvalda saskaņā ar Īstenošanas regulas (ES) 2015/2447 49. līdz 54. pantu.

            3. pants
            Lai izmantotu šīs regulas pielikumā noteikto kvotu, ražojumiem pievieno izcelsmes deklarāciju, ko parakstījis atzītais eksportētājs (kā noteikts 1. protokolā), apliecinot, ka tie atbilst 1. protokola B a) pielikumā paredzētajiem nosacījumiem. Izcelsmes deklarācija atbilst 1. protokola prasībām un tajā ietverts šāds paziņojums angļu valodā: “Derogation – Annex B(a) of Protocol Concerning the definition of the concept of ‘originating products’ and methods of administrative cooperation of the EU-Singapore FTA”.

            4. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 21. novembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 19. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 269, 10.10.2013., 1. lpp.

            (2)  Padomes 2018. gada 15. oktobra Lēmums (ES) 2018/1599 par to, lai Eiropas Savienības vārdā parakstītu Brīvās tirdzniecības nolīgumu starp Eiropas Savienību un Singapūras Republiku (OV L 267, 25.10.2018., 1. lpp.).

            (3)  Padomes 2019. gada 8. novembra Lēmums (ES) 2019/1875 par to, lai noslēgtu Brīvās tirdzniecības nolīgumu starp Eiropas Savienību un Singapūras Republiku (OV L 294, 14.11.2019., 1. lpp.).

            (4)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).

            (5)  Paziņojums par to, ka stājas spēkā Brīvās tirdzniecības nolīgums starp Eiropas Savienību un Singapūras Republiku (OV L 293, 14.11.2019., 1. lpp.).

            PIELIKUMS
            Neskarot Kombinētās nomenklatūras interpretācijas noteikumus, preferenciālās shēmas tvērumu šā pielikuma kontekstā nosaka, ņemot vērā gan KN kodus, kas noteikti I pielikumā Padomes Regulai (EEK) Nr. 2658/87 (1), redakcijā, kas grozīta ar Komisijas Īstenošanas regulu (ES) 2018/1602 (2), gan ražojuma aprakstu šā pielikuma tabulas ceturtajā ailē.

                        Kārtas numurs

                        KN kods

                           Taric apakšiedalījums

                        Ražojumu apraksts

                        Kvotas periods

                        Kvotas apjoms (neto svara tonnās)

                        09.7951

                        ex

                        1601 00 10

                        11, 91

                        Vaskota vistas gaļas, cūkgaļas un svaigu aknu desa

                        No 21.11.2019. līdz 31.12.2019.
                        No 1.1.2020. līdz 31.12.2020. un katrā turpmākajā gadā no 1.1. līdz 31.12.

                        56 tonnas

                        ex

                        1601 00 91

                        05

                        ex

                        1601 00 99

                        11, 91

                        ex

                        1602 32 11

                        10

                        Konservēta vistas gaļa; vistas gaļas izstrādājums; lipīgie rīsi ar vistu; samosa no maltas vistas gaļas; Mājputnu gaļas klimpas; vistas Shaomai; Vistas gaļas Gyoza;

                        ex

                        1602 32 19

                        10

                        500 tonnas

                        ex

                        1602 32 30

                        10

                        ex

                        1602 32 90

                        10

                        ex

                        1602 49 19

                        20

                        Konservēta cūkgaļa; cūkgaļas izstrādājums

                        ex

                        1602 50 10

                        10

                        Konservēta liellopu gaļa; Samosa no maltas liellopa gaļas

                        ex

                        1602 50 95

                        10

                        ex

                        1902 20 30

                        21

                           Samosa no maltas vistas gaļas; mājputnu gaļas klimpas; vistas Shaomai; vistas gaļas Gyoza,

                           Samosa no maltas liellopa gaļas

                        91

                        ex

                        1602 41 10

                        10

                        Dažādi atdzesēti šķiņķi

                        ex

                        1602 41 90

                        10

                        ex

                        1603 00 10

                        10

                        Dažādi vistas gaļas koncentrāti

                        ex

                        1603 00 80

                        10

                        09.7952

                        exe

                        1604 20 10

                        05

                        Karija zivju bumbiņas, kas izgatavotas no zivs, karija, kviešu cietes, sāls, cukura un dažādām garšvielām; četri krāsaini rullīši no zivs, krabju nūjiņām, jūraszālēm, īpaša ietinamā materiāla (bean curd skin), augu eļļas, cukura, sāls, kartupeļu cietes, nātrija glutamāta un garšvielām.

                        No 21.11.2019. līdz 31.12.2019.
                        No 1.1.2020. līdz 31.12.2020. un katrā turpmākajā gadā no 1.1. līdz 31.12.

                        45 tonnas

                        ex

                        1604 20 30

                        05

                        ex

                        1604 20 40

                        05

                        ex

                        1604 20 50

                        05

                        ex

                        1604 20 90

                        05

                        400 tonnas

                        ex

                        1604 16 00

                        10

                        Pikanti kraukšķīgi anšovi (sambal ikan bilis), kas pagatavoti no anšoviem, sīpoliem, čili pastas, tamarinda, belachan, brūnā cukura un sāls

                        09.7953

                        ex

                        1605 10 00

                        05

                        Krabju bumbiņas, kas izgatavotas no kviešu cietes, sāls, cukura, dažādām garšvielām, krabjiem un pildījuma

                        No 21.11.2019. līdz 31.12.2019.
                        No 1.1.2020. līdz 31.12.2020. un katrā turpmākajā gadā no 1.1. līdz 31.12.

                        39 tonnas

                        ex

                        1902 20 10

                        21

                        Tradicionāli ķīniešu pelmeņi (Har gow), kas izgatavoti no garnelēm, kviešu cietes, maniokas, ūdens, ziemas lokiem, ingvera, cukura un sāls; Shaomai, galvenokārt no garnelēm, kā arī no vistas gaļas, kviešu cietes, augu eļļas, melnajiem pipariem, sezama eļļas un ūdens; ceptu garneļu wonton no garnelēm, sāls, eļļas, cukura, ingvera, pipariem, olas, etiķa un sojas mērces

                        91

                        ex

                        1605 21 10

                        05

                        350 tonnas

                        ex

                        1605 21 90

                        05

                        ex

                        1605 29 00

                        05

                        ex

                        1605 54 00

                        10

                        Sēpijas bumbiņas, kas izgatavotas no sēpijas pildījuma, kviešu cietes, sāls, cukura un dažādām garšvielām; bumbiņas ar omāru garšu: izgatavotas no tinteszivs, zivs un krabjiem

               (1)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

               (2)  Komisijas 2018. gada 11. oktobra Īstenošanas regula (ES) 2018/1602, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 273, 31.10.2018., 1. lpp.).


title: Komisijas Īstenošanas regula (ES) 2019/1928 (2019. gada 19. novembris), ar ko Eiropas Parlamenta un Padomes Regulā (ES) Nr. 1306/2013 paredzēto tiešo maksājumu korekcijas likmi pielāgo attiecībā uz 2019. kalendāro gadu un atceļ Komisijas Īstenošanas regulu (ES) 2019/916

text:
                  20.11.2019

                  LV

                  Eiropas Savienības Oficiālais Vēstnesis

                  L 299/49

         KOMISIJAS ĪSTENOŠANAS REGULA (ES) 2019/1928
         (2019. gada 19. novembris),
         ar ko Eiropas Parlamenta un Padomes Regulā (ES) Nr. 1306/2013 paredzēto tiešo maksājumu korekcijas likmi pielāgo attiecībā uz 2019. kalendāro gadu un atceļ Komisijas Īstenošanas regulu (ES) 2019/916
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 26. panta 4. punktu,
         apspriedusies ar Lauksaimniecības fondu komiteju,
         tā kā:

                     (1)

                     Komisijas Īstenošanas regulā (ES) 2019/916 (2) attiecībā uz 2019. kalendāro gadu ir noteikta Regulā (ES) Nr. 1306/2013 paredzētā tiešo maksājumu korekcijas likme. Šī korekcijas likme ir noteikta, pamatojoties uz informāciju, kas pieejama saistībā ar 2020. gada budžeta projektu, it īpaši ņemot vērā finanšu disciplīnas summu 478 milj. EUR, kas paredzēta rezervei krīzes situācijām lauksaimniecības nozarē, kā minēts Regulas (ES) Nr. 1306/2013 25. pantā.

                     (2)

                     Lai gan finanšu disciplīnā prasītā rezerve krīzes situācijām lauksaimniecības nozarē ir 478 milj. EUR, no Komisijas 2020. gada budžeta projekta grozījumu vēstules Nr. 1 izrietošā informācija par prognozēm attiecībā uz tiešajiem maksājumiem un ar tirgu saistītajiem izdevumiem liecina, ka tomēr nepieciešams pielāgot Īstenošanas regulā (ES) 2019/916 noteikto finanšu disciplīnas likmi.

                     (3)

                     Attiecīgi, pamatojoties uz Komisijas rīcībā esošo jauno informāciju, saskaņā ar Regulas (ES) Nr. 1306/2013 26. panta 4. punktu korekcijas likme būtu jāpielāgo līdz tā kalendārā gada 1. decembrim, uz kuru tā attiecas.

                     (4)

                     Lauksaimnieki, kuri iesniedz tiešo maksājumu atbalsta pieteikumu par vienu kalendāro gadu (N), maksājumu parasti saņem noteiktā maksājumu periodā, kas ir finanšu gadā (N+1). Tomēr dalībvalstis zināmās robežās var veikt novēlotus maksājumus lauksaimniekiem pēc minētā maksājumu perioda. Šādus novēlotus maksājumus var veikt turpmākā finanšu gadā. Piemērojot finanšu disciplīnu konkrētam kalendārajam gadam, korekcijas likme nebūtu jāpiemēro maksājumiem, attiecībā uz kuriem atbalsta pieteikumi ir iesniegti citos kalendārajos gados, nevis kalendārajā gadā, kuram piemēro finanšu disciplīnu. Tāpēc, lai nodrošinātu vienlīdzīgu attieksmi pret lauksaimniekiem, ir atbilstīgi noteikt, ka korekcijas likme ir jāpiemēro tikai tiem maksājumiem, attiecībā uz kuriem atbalsta pieteikumi ir iesniegti kalendārajā gadā, kuram piemēro finanšu disciplīnu, neatkarīgi no tā, kad tiek veikts maksājums lauksaimniekiem.

                     (5)

                     Eiropas Parlamenta un Padomes Regulas (ES) Nr. 1307/2013 (3) 8. panta 1. punkts paredz, ka tiešajiem maksājumiem piemēroto korekcijas likmi, kas noteikta saskaņā ar Regulas (ES) Nr. 1306/2013 26. pantu, piemēro tikai tiešajiem maksājumiem, kas pārsniedz 2000 EUR un kas piešķirami lauksaimniekiem attiecīgajā kalendārajā gadā. Turklāt Regulas (ES) Nr. 1307/2013 8. panta 2. punktā paredzēts, ka pakāpeniskas tiešo maksājumu ieviešanas rezultātā korekcijas likme Horvātijai piemērojama tikai no 2022. gada 1. janvāra. Tāpēc korekcijas likme, kas jānosaka ar šo regulu, nebūtu jāpiemēro maksājumiem, kurus saņem lauksaimnieki minētajā dalībvalstī.

                     (6)

                     Pielāgotā korekcijas likme būtu jāņem vērā, aprēķinot visus maksājumus, kas piešķirami lauksaimniekam, pamatojoties uz atbalsta pieteikumu, kurš iesniegts par 2019. kalendāro gadu. Skaidrības labad Īstenošanas regula (ES) 2019/916 būtu jāatceļ.

                     (7)

                     Lai nodrošinātu, ka pielāgotā korekcijas likme ir piemērojama no dienas, kad saskaņā ar Regulu (ES) Nr. 1306/2013 jāsākas maksājumiem lauksaimniekiem, šī regula būtu jāpiemēro no 2019. gada 1. decembra,

               IR PIEŅĒMUSI ŠO REGULU.

            1. pants

               1.   Lai noteiktu Regulas (ES) Nr. 1306/2013 25. un 26. pantā paredzēto korekcijas likmi, vienlaikus ievērojot Regulas (ES) Nr. 1307/2013 8. panta 1. punktu, tiešo maksājumu summas, kas piešķiramas lauksaimniekiem atbilstīgi Regulas (ES) Nr. 1307/2013 I pielikumā uzskaitītajām atbalsta shēmām un kas pārsniedz 2000 EUR par atbalsta pieteikumu, kurš iesniegts attiecībā uz 2019. kalendāro gadu, samazina, piemērojot korekcijas likmi 1,432635 %.

               2.   Šā panta 1. punktā minētais samazinājums neattiecas uz Horvātiju.

            2. pants
            Īstenošanas regulu (ES) 2019/916 atceļ.

            3. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

            To piemēro no 2019. gada 1. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 19. novembrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 347, 20.12.2013., 549. lpp.

            (2)  Komisijas 2019. gada 4. jūnija Īstenošanas regula (ES) 2019/916, ar ko attiecībā uz 2019. kalendāro gadu nosaka tiešo maksājumu korekcijas likmi atbilstīgi Eiropas Parlamenta un Padomes Regulai (ES) Nr. 1306/2013 (OV L 146, 5.6.2019., 98. lpp.).

            (3)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).


title: Komisijas Īstenošanas regula (ES) 2019/1980 (2019. gada 26. novembris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
                  29.11.2019

                  LV

                  Eiropas Savienības Oficiālais Vēstnesis

                  L 308/69

         KOMISIJAS ĪSTENOŠANAS REGULA (ES) 2019/1980
         (2019. gada 26. novembris),
         ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
         ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm, un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
         tā kā:

                     (1)

                     Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

                     (2)

                     Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

                     (3)

                     Tādēļ Regula (EK) Nr. 1484/95 būtu attiecīgi jāgroza.

                     (4)

                     Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

               IR PIEŅĒMUSI ŠO REGULU.

            1. pants
            Regulas (EK) Nr. 1484/95 I pielikumu aizstāj ar šīs regulas pielikuma tekstu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 26. novembrī

                  Komisijas

                  un tās priekšsēdētāja vārdā –

                  Lauksaimniecības un lauku attīstības
                  ģenerāldirektorāta

                  Ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 150, 20.5.2014., 1. lpp.

            (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

            PIELIKUMS

                  “I PIELIKUMS

                              KN kods

                              Preču apraksts

                              Reprezentatīvā cena
                              (EUR/100 kg)

                              Nodrošinājums, kas minēts 3. pantā
                              (EUR/100 kg)

                              Izcelsme  (1)

                              0207 12 90

                              Saldēti Gallus domesticus sugas mājputnu gaļas liemeņi, t. s. “65 % cāļi”

                              135,4

                              0

                              AR

                              0207 14 10

                              Atkauloti, saldēti Gallus domesticus sugas mājputnu gaļas gabali

                              236,9
                              213,0
                              244,8
                              233,7

                              19
                              26
                              17
                              20

                              AR
                              BR
                              CL
                              TH

                              1602 32 11

                              Termiski neapstrādāti Gallus domesticus sugas mājputnu gaļas izstrādājumi

                              284,0

                              1

                              BR

               (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).”


title: Komisijas Īstenošanas regula (ES) 2020/159 (2020. gada 5. februāris), ar ko atjauno atļauju izmantot Enterococcus faecium DSM 7134 par barības piedevu atšķirtiem sivēniem un nobarojamām cūkām un atceļ Regulu (EK) Nr. 538/2007 (atļaujas turētājs – Lactosan Starterkulturen GmbH & Co) (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/22

         KOMISIJAS ĪSTENOŠANAS REGULA (ES) 2020/159
         (2020. gada 5. februāris),
         ar ko atjauno atļauju izmantot Enterococcus faecium DSM 7134 par barības piedevu atšķirtiem sivēniem un nobarojamām cūkām un atceļ Regulu (EK) Nr. 538/2007 (atļaujas turētājs – Lactosan Starterkulturen GmbH & Co)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (EK) Nr. 538/2007 (2)
                        Enterococcus faecium DSM 7134 tika atļauts 10 gadus izmantot par barības piedevu atšķirtiem sivēniem un nobarojamām cūkām.

                     (3)

                     Minētās atļaujas turētājs saskaņā ar Regulas (EK) Nr. 1831/2003 14. panta 1. punktu iesniedza pieteikumu atjaunot atļauju izmantot Enterococcus faecium DSM 7134 par barības piedevu atšķirtiem sivēniem un nobarojamām cūkām, lūdzot šo piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 14. panta 2. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2019. gada 27. februāra atzinumā (3) secināja, ka pieteikuma iesniedzējs ir iesniedzis datus, kas apliecina, ka piedeva atbilst atļaujas piešķiršanas nosacījumiem. Iestāde secināja, ka Enterococcus faecium DSM 7134, ievērojot atļautos lietošanas nosacījumus, joprojām ir droša paredzētajiem dzīvniekiem, patērētājiem, lietotājiem un videi. Iestāde arī secināja, ka piedevu uzskata par ādas un elpceļu iespējamu sensibilizatoru. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši piedevu lietotāju, veselību.

                     (5)

                        Enterococcus faecium DSM 7134 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minētās piedevas atļauja būtu jāatjauno, kā norādīts šīs regulas pielikumā.

                     (6)

                     No tā, ka – ar šīs regulas pielikumā noteiktajiem nosacījumiem – atļauja Enterococcus faecium DSM 7134 izmantot par barības piedevu tiek atjaunota, izriet, ka Regula (EK) Nr. 538/2007 būtu jāatceļ.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja izmantot pielikumā norādīto piedevu, kas iekļauta piedevu kategorijā “zootehniskās piedevas” un funkcionālajā grupā “zarnu floras stabilizatori”, tiek atjaunota ar minētajā pielikumā izklāstītajiem nosacījumiem.

            2. pants
            Regulu (EK) Nr. 538/2007 atceļ.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2007. gada 15. maija Regula (EK) Nr. 538/2007 par jauna lopbarības piedevas Enterococcus faecium DSM 7134 (Bonvital) izmantošanas veida atļauju (OV L 128, 16.5.2007., 16. lpp.).

            (3)  EFSA Journal 2019; 17(3):5650.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva
                        (tirdzniecības nosaukums)

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Kategorija “zootehniskās piedevas”. Funkcionālā grupa “zarnu floras stabilizatori”

                        4b1841

                        Lactosan
                        Starterkulturen
                        GmbH & Co

                           Enterococcus faecium DSM 7134

                           Piedevas sastāvs

                        Preparāts Enterococcus faecium DSM 7134,
                        kas satur vismaz:
                        pulvera veidā: 1 × 1010 KVV/g piedevas
                        granulu (mikrokapsulu) veidā: 1 × 1010 KVV/g piedevas

                        Sivēni (atšķirti)

                        —

                        0,5 × 109

                        4 × 109

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu, ādas un acu aizsarglīdzekļus.

                        2030. gada 26. februāris

                           Aktīvās vielas raksturojums:

                        dzīvotspējīgas Enterococcus faecium DSM 7134 šūnas.

                           Analītiskā metode
                            (1)

                        Skaitīšanas metode: uztriepuma metode, kurā izmanto žults eskulīna azīda agaru (EN 15788).
                        Identifikācijai: pulsējošā lauka gēla elektroforēze (PFGE)

                        Nobarojamās cūkas

                        —

                        0,2 × 109

                        1 × 109

                        2030. gada 26. februāris

               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2020/166 (2020. gada 5. februāris), ar ko atjauno atļauju lietot no Schizosaccharomyces pombe (ATCC 5233) iegūtu 6-fitāzi par barības piedevu gaļas cāļiem, dējējvistām, gaļas tītariem, gaļas pīlēm, atšķirtiem sivēniem, gaļas cūkām un sivēnmātēm un ar ko atceļ Regulu (EK) Nr. 785/2007 (atļaujas turētājs Danisco (UK) Ltd, kas uzņēmējdarbību veic kā Danisco Animal Nutrition un ko pārstāv Genencor International B.V.) (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/43

         KOMISIJAS ĪSTENOŠANAS REGULA (ES) 2020/166
         (2020. gada 5. februāris),
         ar ko atjauno atļauju lietot no Schizosaccharomyces pombe (ATCC 5233) iegūtu 6-fitāzi par barības piedevu gaļas cāļiem, dējējvistām, gaļas tītariem, gaļas pīlēm, atšķirtiem sivēniem, gaļas cūkām un sivēnmātēm un ar ko atceļ Regulu (EK) Nr. 785/2007 (atļaujas turētājs Danisco (UK) Ltd, kas uzņēmējdarbību veic kā Danisco Animal Nutrition un ko pārstāv Genencor International B.V.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     Ar Komisijas Regulu (EK) Nr. 785/2007 (2) no Schizosaccharomyces pombe (ATCC 5233) iegūtas 6-fitāzes preparātu uz 10 gadiem atļāva lietot par barības piedevu gaļas cāļiem, gaļas tītariem, dējējvistām, gaļas pīlēm, sivēniem (atšķirtiem), gaļas cūkām un sivēnmātēm.

                     (3)

                     Šīs atļaujas turētājs saskaņā ar Regulas (EK) Nr. 1831/2003 14. panta 1. punktu iesniedza pieteikumu, kurā lūdza atjaunot atļauju lietot no Schizosaccharomyces pombe (ATCC 5233) iegūtas 6-fitāzes preparātu par barības piedevu gaļas cāļiem, dējējvistām, gaļas tītariem, gaļas pīlēm, atšķirtiem sivēniem, gaļas cūkām un sivēnmātēm, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienota informācija un dokumenti, kas prasīti minētās regulas 14. panta 2. punktā.

                     (4)

                     Eiropas Pārtikas nekaitīguma iestāde (“Iestāde”) savā 2019. gada 4. aprīļa atzinumā (3) secināja, ka pieteikuma iesniedzējs ir iesniedzis datus, kas apliecina piedevas atbilstību atļaujas piešķiršanas nosacījumiem.

                     (5)

                     No Schizosaccharomyces pombe (ATCC 5233) iegūtas 6-fitāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi minētās piedevas atļauja būtu jāatjauno, kā norādīts šīs regulas pielikumā.

                     (6)

                     Ņemot vērā to, ka atļauja lietot no Schizosaccharomyces pombe (ATCC 5233) iegūtas 6-fitāzes preparātu par barības piedevu saskaņā ar šīs regulas pielikumā paredzētajiem nosacījumiem tiek atjaunota, Regula (EK) Nr. 785/2007 būtu jāatceļ.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja izmantot pielikumā norādīto piedevu, kas iekļauta piedevu kategorijā “zootehniskās piedevas” un funkcionālajā grupā “gremošanas veicinātāji”, tiek atjaunota ar pielikumā izklāstītajiem nosacījumiem.

            2. pants
            Regulu (EK) Nr. 785/2007 atceļ.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas 2007. gada 4. jūlija Regula (EK) Nr. 785/2007 par atļauju izmantot 6-fitāzi EC 3.1.3.26 (Phyzyme XP 5000G/Phyzyme XP 5000L) kā barības piedevu (OV L 175, 5.7.2007., 5. lpp.).

            (3)  EFSA Journal 2019; 17(5):5701.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktīvās vienības/kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji

                        4a1640

                           Danisco (UK) Ltd, kas uzņēmējdarbību veic kā Danisco Animal Nutrition un ko pārstāv Genencor International B.V.

                        6-fitāze
                        EC 3.1.3.26

                           Piedevas sastāvs

                        No Schizosaccharomyces pombe (ATCC 5233) iegūtas
                        6-fitāzes preparāts (EC 3.1.3.26)
                        ar šādu minimālo aktivitāti: 5 000  FTU (1)/g
                        Cietā formā, apvalkotā veidā un šķidrā formā

                           Aktīvās vielas raksturojums

                        No Schizosaccharomyces pombe (ATCC 5233) iegūta 6-fitāze (EC 3.1.3.26)

                           Analītiskā metode
                            (2)

                        6-fitāzes (EC 3.1.3.26) noteikšana barības piedevā: kolorimetriskā metode, kuras pamatā ir tā neorganiskā fosfāta kvantificēšana, ko ferments atbrīvo no nātrija fitāta.
                        6-fitāzes (EC 3.1.3.26) noteikšana premiksos un lopbarībā: EN ISO 30024: kolorimetriskā metode, kuras pamatā ir tā neorganiskā fosfāta kvantificēšana, ko ferments atbrīvo no nātrija fitāta (pēc atšķaidīšanas ar termiski apstrādātiem pilngraudu miltiem).

                        Gaļas cāļi
                        Gaļas tītari
                        Gaļas pīles

                        —

                        250 FTU

                        —

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        2030. gada 26. februāris

                        Dējējvistas

                        —

                        150 FTU

                        —

                        Sivēni
                        (atšķirti)
                        Gaļas cūkas

                        —

                        250 FTU

                        —

                        Sivēnmātes

                        —

                        500 FTU

                        —

               (1)  Viens FTU ir fermenta daudzums, kas vienā minūtē 37 °C temperatūrā pie pH 5,5 no nātrija fitāta substrāta atbrīvo vienu mikromolu neorganiskā fosfāta.

               (2)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.